Hei, denne artikkelen er over ett år gammel og kan inneholde utdatert informasjon

Da kreftoperasjonen var utført fant sykehuset Østfold ut at pasienten ikke hadde kreft likevel.

Det var det en annen person som hadde, og denne pasienten var ikek operert.

Vevsprøver fra to ulike pasienter ble forbyttet underveis, skriver Fredrikstad-avisa Demokraten tirsdag.

Feilen medførte at den ene pasienten fikk en uriktig kreftdiagnose og ble operert for kreft.

Hendelsen skjedde i april i år. Sykehuset har sselv rapportert inn saken til Helsetilsynet i Østfold.

- Skal ikke skje - Dette er svært beklagelig, og skal ikke skje. Dette føles naturlig nok belastende for begge de involverte pasientene, sier kommunikasjonsdirektør Anne Grethe Erlandsen i Sykehuset Østfold.

Hun understreker at pasienten ikke vil få varige men av operasjonen.

Men feilbehandlingen førte også til at pasienten som hadde kreft, måtte gjennom nye undersøkelser for å få en riktig diagnose.

En måned seinere enn nødvendig.

Dermed fikk vedkommende en kreftdiagnose en måned senere enn nødvendig, opplyser Sykehuset Østfold.

- Dette ser heldigvis heller ikke til å få noen konsekvenser for denne pasienten, sier Erlandsen.

(NTB).